Heiðursverðlaun FIPLV , Fédération Internationale des Professeurs de Langues Vivantes , 2015 , hlaut Hafdís Ingvarsdóttir , fyrsti formaður STÍL – Samtaka tungumálakennara á Íslandi og fyrrum prófessor við Háskóla Íslands í menntunarfræði og kennslufræði með kennslu erlendra tungumála sem sérsvið . Hafdís hefur í starfi og rannsóknum sínum einkum beint sjónum að menntun tungumálakennara en einnig tungumálanámi og tungumálakennslu . STÍL tilnefndi Hafdísi fyrir störf hennar og afhentu Sigurborg Jónsdóttir , forseti NBR , Nordic Baltic Region of FIPLV , fyrir hönd FIPLV , og Petrína Rós Karlsdóttir , forseti STÍL , verðlaunin í Hannesarholti 18. febrúar . Af því tilefni heiðruðu samstarfmenn Hafdísar og fulltrúar aðildarfélaga STÍL hana með nærveru sinni . Heiðursverðlaun Fédération Internationale des Professeurs de Langues Vivantes eru æðsta viðurkenning samtakanna og veitt þeim félögum sem skarað hafa fram úr á einu eða fleiri sviðum tungumálanáms og tungumálakennslu . Öll aðildarfélög FIPLV geta sótt um tilnefningu og þurfa að rökstyðja umsóknina með ítarlegum upplýsingum um menntun og störf viðkomandi í þágu tungumála . Allar umsóknir eru síðan teknar fyrir á sérstökum fundi framkvæmdastjórnar . Að þessu sinni voru fjórar umsóknir samþykktar , þar á meðal umsókn STÍL . Við óskum Hafdísi hjartanlega til hamingju með verðskuldaða viðurkenningu .